पाएं अपने शहर की ताज़ा ख़बरें और फ्री ई-पेपरडाउनलोड करें
राधाकृष्ण अस्पताल के संचालक डॉ. लोकेंद्र गोयल को रविवार को पुलिस ने गिरफ्तार कर लिया। उन पर छह दिन पहले अस्पताल में ऑक्सीजन खत्म होने की अफवाह फैलाने व खुद कोरोना पॉजिटिव होते हुए डीसी कैंप में घुसकर हंगामा करने के आरोप में केस दर्ज था। पुलिस ने उन्हें कोर्ट में पेश किया।
कोर्ट ने डॉक्टर को जमानत पर छोड़ दिया। वहीं, अस्पताल संचालक की गिरफ्तारी के बाद कुरुक्षेत्र आईएमए प्रधान नरेंद्र परुथी ने आपात बैठक बुलाई। डॉक्टरों ने कहा कि अगर 24 घंटे के अंदर प्रशासन ने चिकित्सक के खिलाफ दर्ज मामले को खारिज नहीं किया तो अस्पतालों को बंद करने पर मजबूर होंगे। डॉ. सुरेंद्र मेहता ने कहा कि इस संबंध में स्टेट कार्यकारिणी को लिखा जाएगा।
ये है मामला- डीएसपी ट्रैफिक नरेंद्र सिंह ने बताया कि डीसी के पीए की शिकायत पर पुलिस ने चिकित्सक के खिलाफ केस दर्ज किया था। इन पर 27 अप्रैल रात 8:30 बजे मरीजों के 25-30 परिजनों के साथ डीसी कैंप ऑफिस में जबरदस्ती घुसने व पुलिस कर्मचारियों के साथ धक्का-मुक्की करने को लेकर मामला दर्ज कराया था। अस्पताल के निरीक्षण में पता चला था कि सुबह 4 बजे तक की ऑक्सीजन थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn